ལོ་རྒྱུས་སྟེང་གི་གཡུང་དྲུང་ལྷ་སྟེང་དགོན་ནི་རྒྱལ་རོང་ས་ཁུལ་གྱི་བོན་དགོན་ཁག་གི་ལྟེ་བ་བྱས་ཏེ་དུས་རབས་བཅོ་བརྒྱད་པའི་བར་དུ་གནས་ཏེ་ནུས་པ་མི་དམན་པ་ཞིག་བཏོན་ཡོད་ཅིང་།དུས་རབས་བཅོ་བརྒྱད་པའི་སྔོན་གྱི་གཡུང་དྲུང་ལྷ་སྟེང་དགོན་དང་དུས་རབས་བཅོ་བརྒྱད་པའི་རྗེས་ཀྱི་བསྟན་འཕེལ་གླིང་སོགས་གང་ཡིན་རུང་།དགོན་པ་དེས་རྒྱལ་ཁབ་སྲིད་གཞུང་དང་ས་གནས་བར་གྱི་ཆབ་སྲིད་དང་ལོ་རྒྱུས་ཀྱི་འབྲེལ་བའི་ཁྲོད་གོ་གནས་ཆེན་པོ་ཟིན་ཡོད་པར་མ་ཟད།ལྷག་པར་དུ་བསྟན་འཕེལ་གླིང་དུ་བསྒྱུར་རྗེས་སུ་ཆིང་གོང་མའི་དགོན་སྡེ་ཁག་བཞིའི་ཡ་གྱལ་དུ་གྱུར་ཏེ་རྒྱལ་རོང་ས་ཁུལ་གྱི་དགོན་སྡེ་ཡོངས་ལ་དོ་དམ་དང་བདག་པོ་བྱས་མྱོང་།